Ιδεολογίες της κώφωσης και διλήμματα στον δημόσιο διάλογο για την αναγνώριση της ελληνικής νοηματικής γλώσσας, ως επίσημης γλώσσας των κωφών και βαρηκόων στην Ελλάδα
Creators: name: Γκουτζελούδης, Αβραάμ Αντωνίου
Publisher: name: Aristotle University of Thessaloniki
Year: 2020
Subjects: subject: Ψυχολογία
subject: Κώφωση - Ελληνική Νοηματική Γλώσσα
subject: Κριτική Ανάλυση Λόγου - Ρητορική
subject: Psychology
subject: FOS: Psychology
subject: Deafness - Greek Sign Language
subject: Critical Discourse Analysis- Rhetorical Analysis

description: Τη Δευτέρα, 26 Νοεμβρίου 2018, ολοκληρώθηκε η δημόσια διαβούλευση σχετικά με νομοσχέδιο που αφορούσε την πρόσβαση των ατόμων με αναπηρία στις υπηρεσίες των παρόχων υπηρεσιών μέσων μαζικής ενημέρωσης και επικοινωνίας. Η συντριπτική πλειοψηφία των σχολίων αφορούσε την πρόταση αναγνώρισης της Ελληνικής Νοηματικής Γλώσσας (ΕΝΓ), ως επίσημης γλώσσας των κωφών και βαρηκόων στην Ελλάδα (άρθρο 1, εδάφιο ε’), μετατρέποντας ουσιαστικά με αυτόν τον τρόπο την ηλεκτρονική πλατφόρμα του Υπουργείου Ψηφιακής Διακυβέρνησης σε επιχειρηματολογική αρένα ενός πολιτικού, πολιτισμικού και γλωσσικού debate για την κώφωση. Αντλώντας επιλεκτικά από τα μεθοδολογικά εργαλεία της Κριτικής Κοινωνικής Λογοψυχολογίας (Wetherell, 1998) και της Ρητορικής Ψυχολογίας (Billig, 1987), διακρίνουμε τέσσερα βασικά ερμηνευτικά ρεπερτόρια, που επιβεβαιώνουν, ότι η «πολιτισμική στροφή» που χαρακτηρίζει τα τελευταία χρόνια την διεθνή βιβλιογραφία για την κώφωση, κατασκευάζεται με ιδιάζοντα τρόπο στην ελληνική πραγματικότητα. Η αντιμετώπιση της ΕΝΓ, ως παράγοντα «οικονομικού» κόστους για τις ενταξιακές προοπτικές των κοινοτήτων των κωφών και βαρηκόων στην ελληνική κοινωνία, αναδεικνύει την τελευταία, ως φορέα που συντηρεί τις συνθήκες αποκλεισμού, αναπαράγοντας φαινόμενα ακουοκεντρικών προκαταλήψεων, αναπηρικών αναπαραστάσεων και προφοριστικών λογικών και επισύροντας μια σθεναρή πολιτισμική και γλωσσική υπεράσπιση από την πλευρά των υπερασπιστών της νοηματικής γλώσσας. Τα αστικο-δημοκρατικά συνταγματικά δικαιώματα και ο εθνικισμός φαίνεται να αποτελούν ρεπερτοριακούς άξονες από τους οποίους αντλούν και οι δύο κατευθύνσεις που διαμορφώνονται στον διάλογο, αναδεικνύοντας διλήμματα που προσδίδουν στην προοπτική της αναγνώρισης μιας γλωσσικής μειονότητας κωφών στην Ελλάδα μια αντιφατική διάσταση για τις ενταξιακές ανάγκες των κοινοτήτων. Κατ’ αυτόν τον τρόπο, συζητώνται τα χειραφετικά προτάγματα των κοινοτήτων των κωφών αναφορικά με τις ιστορικές συνθήκες και τους συσχετισμούς δύναμης που διαμορφώνονται σε διαφορετικούς κοινωνικούς και κρατικούς σχηματισμούς.
description: Public consultaton on access for people with disabilites to media services and communicatons was completed on Monday, 26 November 2018. The overwhelming majority of comments had to do with the proposal of the regognizaton of the Greek Sign Language (GSL), as the ofcial language of the deaf and hard of hearing people in Greece (Artcle 1 (e)), essentally transforming the digital platform of the Ministry of Digital Administraton into an argumentatve arena of a politcal, cultural and linguistc debate about deafness. Having as a basis the methodological tools of Critcal Discourse Psychology (Wetherell, 1998) and Rhetorical Psychology (Billig, 1987), we distnguish four basic interpretatve repertoires, which confrm that the "cultural shif" that characterizes the internatonal literature about deafness in recent years is constructed in a unique way in the Greek reality. The treatment of the GSL as an “economic” burden highlights the sign language as a body that maintains exclusionary conditons, by reproducing phonecentric prejudices, disability representatons, olalist rhetoric and bringing on a vigorous linguistc and cultural defense from the part of the defenders of sign language. Bourgeois-democratc consttutonal rights and natonalism appear to be repertory axes from which both directons draw points, revealing dilemmas that give to the prospect of recognizaton of a deaf linguistc minority in Greece, for both sides, a contradictory dimension for the accession needs of the deaf community. Thus, we discuss the emancipatory acton of the deaf communites in relaton to the historical contexts and power correlatons as they are shaped by different social and state formatons.